cyanic-selkie/wikianc huggingface dataset:
হংসনারায়ণ ভট্টাচার্য
উল্লেখযোগ্য সাহিত্যকর্ম
হংসনারায়ণ ভট্টাচার্যের উল্লেখযোগ্য সাহিত্যকীর্তি হল তিন খণ্ডে হিন্দুদের দেবদেবী উদ্ভব ও ক্রমবিকাশ। তিনি বহু পত্রপত্রিকায় ২৫০ টিরও বেশি গবেষণামূলক  প্রবন্ধ, কবিতা, ভ্রমণকাহিনী, ছোটোগল্প রচনা করেছেন। তিনি চন্দ্রশেখর ঠাকুর ছদ্মনামেও ছোটো গল্প লিখেছেন।
তার অন্যান্য গ্রন্থ গুলি হল:
ভট্টাচার্যের রচনা ভারতীয় বিজ্ঞানের ইনস্টিটিউট অফ ডিজিটাল লাইব্রেরি অব ইন্ডিয়া দ্বারা নথিভুক্ত করা হয়েছে। তার কাজকে ভট্টাচার্যের সমবয়সী ও উত্তরসূরীরাও ব্যাপকভাবে উদ্ধৃত করেছেন।
আফগানিস্তান জাতীয় অনূর্ধ্ব-২০ ফুটবল দল
আফগানিস্তান জাতীয় অনূর্ধ্ব-২০ ফুটবল দল (منتخب أفغانستان تحت 20 سنة لكرة القدم, Afghanistan national under-20 football team; যা আফগানিস্তান অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে আফগানিস্তানের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম আফগানিস্তানের ফুটবলের সর্বোচ্চ নিয়ন্ত্রক সংস্থা আফগানিস্তান ফুটবল ফেডারেশন দ্বারা নিয়ন্ত্রিত হয়।
১২,০০০ ধারণক্ষমতাবিশিষ্ট গাজী স্টেডিয়ামে খুরাসানের সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আফগানিস্তানের রাজধানী কাবুলে অবস্থিত।
আফগানিস্তান অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে আফগানিস্তান অনূর্ধ্ব-২০ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৭ এএফসি অনূর্ধ্ব-২০ এশিয়ান কাপের কোয়ার্টার-ফাইনালে পৌঁছানো, যেখানে তারা ইরাক অনূর্ধ্ব-২০ দলের কাছে ১–৫ গোলের ব্যবধানে পরাজিত হয়েছে।
সামির সমন্দরি, মুজতবা মজিদি, আব্দুল মুসাউইর আত্তাই, নেমাতুল্লাহ করিমি এবং ফারশিদ আহমেদ হায়দারির মতো খেলোয়াড়গণ আফগানিস্তান অনূর্ধ্ব-২০ দলের জার্সি গায়ে মাঠ কাঁপিয়েছেন।
আউট (ক্রিকেট)
থাম্ব|প্রতীকী ছবি আউট (ইংরেজি: Dismissal); ক্রিকেট খেলায় একজন বলার বা প্রতিপক্ষের খেলোয়াড় অন্য দলের খেলোয়াড় বা ব্যাটসম্যানকে পিচ বা মাঠ থেকে বের করার বৈধ নিয়মকে আউট বলে।
১. রিটায়ার্ড : কোন কারণে যদি ব্যাটসম্যান ক্রিজে সমস্যায় পড়ে এবং ব্যাটিং করা অসম্ভব হয়ে পড়ে তখন সেই ব্যাটসম্যানকে রিটায়ার্ড হার্ট। যদি কেউ নিজের ইচ্ছাতে ফিরে আসে তবে তাকে রিটার্য়াড আউট বলে।
২. বোল্ড : বোলার বল করার পর সেটি যদি ব্যাটসম্যানকে ফাঁকি দিয়ে সরাসরি স্ট্যাম্পে আঘাত হানে তবে সেটি বোল্ড আউট।যদি বল স্ট্যাম্পে আঘাত করে কিন্তু বেইল না পরে তাহলে ব্যাটসম্যান আউট হবে না।
৩. টাইমড আউট : একজন ব্যাটসম্যান আউট হওয়ার ৩ মিনিটের মধ্যে যদি পরবর্তী ব্যাটসম্যান ক্রিজে না নামে তবে সেই ব্যাটসম্যান টাইমড আউট বলে বিবেচিত হবে।
৪. কট আউট : ব্যাটসম্যান বলকে হিট করার পর যদি শূন্যে থাকা অবস্থায় কোন ফিল্ডার সেটি তালুবন্দি করে তবে সেটি ক্যাচ আউট।
৫. হ্যান্ডেল্ড দ্যা বল : বোলার বল করার পর ব্যাটসম্যান যদি সেই বল ব্যাটের বদলে হাত দিয়ে ধরে তবে সেটি দ্যা বল আউট।
৬. হিট দ্যা বল টোয়াইচ : প্রথম বার ব্যাট চালানোর পর যদি ব্যাটে না লাগার পর দ্বিতীয় বার ব্যাট চালায় এবং ব্যাটে বল লাগায় তবে সেটি ও আউট।
৭. হিট উইকেট : বল যদি ব্যাট থেকে স্ট্যাম্পে আঘাত হানে তবে সেটি হিট আউট।
৮. লেগ বিফোর উইকেট ( LBW ) : বলার বল করার পর যদি ব্যাটসম্যান পা দিয়ে বলকে থামায় এবং সেটি যদি স্ট্যাম্প বরাবর হয় তবে সেটি LBW আউট।
৯. অবস্ট্রাকটিং দা ফিল্ড : রান নেওয়ার সময় ফিল্ডার থ্রো করা বল যদি ব্যাটসম্যান ইচ্ছাকৃতভাবে আটকায় তবে সেটি আউট বলে ঘোষণা করা হয়।
১০. রান আউট : ব্যাটসম্যান রান নেওয়ার সময় ক্রিজে প্রবেশ করার আগে যদি ফিল্ডারের করা বল যদি সরাসরি / কিপার দ্বারা স্ট্যাম্পে আঘাত হানে তবে সেটি রান আউট।
১১. স্ট্যাম্পড : বোলার বল করার পর যদি ব্যাটসম্যান ক্রিজ থেকে বের হয়ে এসে বলকে ব্যাটে লাগাতে ব্যর্থ হয় ও কিপার স্ট্যাম্প ভেঙ্গে দেয় তবে সেটি স্ট্যাম্পড আউট।
বর্তমান মান এ ১১ ইং হবে
ফিরুজাবাদ, ফর্স
ফিরুজাবাদ ( বা ফিরুজাবাদ, মধ্য ফার্সি: গোর বা আর্দাশির-খোয়ারাহ, ; এছাড়াও শাহর-ই গুর شهر گور নামে পরিচিত) হল ইরানের ফর্স প্রদেশের ফিরুজাবাদ কাউন্টির রাজধানী শহর। ২০০৬ সালের আদমশুমারি অনুযায়ী এখানে ১২,৮৮৮টি পরিবারে ৫৮,২১০ জন বাস করে। ফিরুজাবাদ শিরাজের দক্ষিণে অবস্থিত। শহরটি একটি মাটির প্রাচীর এবং পরিখা দিয়ে ঘেরা।
হাখমানেশি শাসনামলের আদি প্রাচীন শহর গোর আলেকজান্ডারের দ্বারা ধ্বংস হয়। সপ্তম শতাব্দীতে আরব-মুসলিম আক্রমণের সময় লুটপাটের আগে সাসানি সাম্রাজ্যের প্রতিষ্ঠাতা প্রথম আর্দাশির শহরটিকে পুনরুজ্জীবিত করেছিলেন। আবার বুয়েডদের শাসনামলে শহরটি পুনরুজ্জীবিত হয়, কিন্তু শেষ পর্যন্ত কাজর আমলে আবার পরিত্যক্ত হয়। পরে নিকটবর্তী একটি শহর দ্বারা প্রতিস্থাপিত হয়, যা এখন ফিরুজাবাদ নামে পরিচিত।
ইতিহাস
thumb|left|150px|প্রথম আর্দাশির নির্মিত [[কালেহ দোখতার]] গোর হাখমানেশি শাসনামলের একটি শহর। এই অঞ্চলের একটি নিচু এলাকায় এটি অবস্থিত ছিল, তাই পারস্য আক্রমণের সময়, আলেকজান্ডার শহরে একটি নদীর প্রবাহকে নিইয়ন্ত্রণ করে শহরটিকে ডুবিয়ে দিতে সক্ষম হন। আলেকজান্ডারের তৈরি হ্রদটি নিষ্কাশনের জন্য প্রথম আর্দাশির এখানে একটি টানেল তৈরি করেছিলেন। পরে তিনি এই স্থানে তার নতুন রাজধানী শহর প্রতিষ্ঠা করেছিলেন।
প্রথম আর্দাশিরের নতুন শহর খোর আর্দাশির, আরদাশির খুরাহ এবং গোর নামে পরিচিত ছিল। এটির পরিমাপের ক্ষেত্রে এতটাই সুনির্দিষ্ট একটি বৃত্তাকার পরিকল্পনা ছিল যে পারস্যের ঐতিহাসিক ইবনে বলখি এটিকে "কম্পাস ব্যবহার করে প্রণীত" বলে উল্লেখ করেছেন। এটি 50 m প্রস্থ একটি পরিখা দ্বারা সুরক্ষিত ছিল যার ব্যাস ছিল 2 km। শহরের চারটি প্রবেশদ্বার ছিল; উত্তরে হরমোজড গেট, দক্ষিণে আর্দাশির গেট, পূর্বে মিথ্রা গেট এবং পশ্চিমে ওয়াহরাম গেট। রাজকীয় রাজধানীর যৌগগুলি 450 m ব্যাসার্ধের একটি বৃত্তের কেন্দ্রে নির্মিত হয়। শহরের কেন্দ্রস্থলে একটি উঁচু মঞ্চ বা টাওয়ার ছিল, যাকে বলা হত টেরবাল। এটি 30 m উঁচু এবং সর্পিল নকশার ছিল। নকশাটি ইরানে অনন্য, এবং এর নির্মাণের উদ্দেশ্য সম্পর্কিত বেশকয়েকটি তত্ত্ব রয়েছে। এটিকে ইরাকের সামারার মহান মসজিদ এবং এর স্বতন্ত্র মিনার, মালউইয়ার স্থাপত্যের পূর্বসূরি বলে মনে করা হয়। সাসানি শাসনামলে, টাকশালের স্বাক্ষর হিসাবে গোর বোঝাতে সংক্ষিপ্ত রূপ ART (শিলালিপিমূলক পাহলভিতে) ব্যবহৃত হত।
শিক্ষা
ফিরুজাবাদ শহরে পাঁচটি বিশ্ববিদ্যালয় রয়েছে।
জন কিং
ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম বোলিংয়ে কার্যকর ভূমিকা পালনে সচেষ্ট ছিলেন জন কিং।
প্রথম-শ্রেণীর ক্রিকেট
১৮৯৬ সাল থেকে ১৯০৯ সাল পর্যন্ত জন কিংয়ের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের ফাস্ট বোলিং করতেন। বয়সের সাথে সাথে উত্তরোত্তর দক্ষতা অর্জন করেন। দুইটি দ্বি-শতরানের ইনিংস খেলেছেন। ১৯১৪ সালে ৪৩ বছর বয়সে ও অপরটি ৫২ বছর বয়সে ১৯২৩ সালে লিচেস্টারে হ্যাম্পশায়ারের বিপক্ষে এ সাফল্য পান। এছাড়াও, লেগ স্পিনারের ভূমিকায় অবতীর্ণ হয়েছেন। ধীরগতি থেকে প্রাণবন্ত মিডিয়াম বোলিং করতেন। ১২০০-এর অধিক উইকেট পেয়েছেন।
তিনি তার সময়কালে অন্যতম সেরা বামহাতি খেলোয়াড় হিসেবে আবির্ভূত হয়েছিলেন। ১৮৯৫ সালে লিচেস্টারশায়ারের পক্ষে প্রথম খেলেন। তবে, ১৮৯৯ সালের পূর্ব-পর্যন্ত দলে নিয়মিত খেলোয়াড়ের মর্যাদা পাননি। ব্যাটসম্যান হিসেবে ফাস্ট বোলিংয়ের বিপক্ষে তিনি নিজেকে যথেষ্ট মেলে ধরতে তৎপরতা দেখান। সচরাচর, কাট ও ড্রাইভের দিকেই অধিক মনোনিবেশ ঘটাতেন।
১৯০৪ সালে লর্ডসে প্লেয়ার্সের সদস্যরূপে জেন্টলম্যানের বিপক্ষে সেরা ক্রীড়ানৈপুণ্য প্রদর্শন করেন। আঘাতপ্রাপ্ত জে. টি. টিল্ডসের স্থলাভিষিক্ত হন। লর্ডসের মাঠ কর্মকর্তার ভূমিকা পালন করেন। খেলায় ১০৪ ও অপরাজিত ১০৯ রান তুলেন। এ জাতীয় অর্জন লর্ডসে এ ধরনের খেলায় কেবলমাত্র দুইবার আর. ই. ফস্টার ও কে. এস. রঞ্জিতসিংজী জেন্টলম্যানের পক্ষে করেছিলেন। দুই বছর পর ওভালে প্লেয়ার্সের সদস্যরূপে অপরাজিত ৮৯ ও ৮৮ রান তোলার পর দুই উইকেট দখল করেন।
মে, ১৯০৬ সালে অপ্রত্যাশিত অভিজ্ঞতার মুখোমুখি হন তিনি। ওভালে সারের বিপক্ষে বলে দুইবার আঘাতের কারণে আউট হন। এ পর্যায়ে তিনি স্ট্যাম্পকে বাঁচানোর তাগিদে গড়িয়ে আসা বলকে থামান। এরপর, তিনি একটি রান নেয়ার চেষ্টা চালান। তিনিই সর্বশেষ ইংরেজ ব্যাটসম্যান হিসেবে এ নজির স্থাপন করেন।
স্বর্ণালী সময়
১৯১১ সালেইয়র্কশায়ারের বিপক্ষে ব্যক্তিগত সেরা বোলিং পরিসংখ্যান ৮/১৭ দাঁড় করান। এ পর্যায়ে বিশ বলে কোন রান বাদেই সাত উইকেট পান। দুইবার হ্যাট্রিক করেন তিনি। ১৯০৩ সালে হোভে সাসেক্সের বিপক্ষে ও ১৯২০ সালে ওয়েস্ট-সুপার-মেয়ারে সমারসেটের বিপক্ষে এ কীর্তিগাঁথা স্থাপন করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কিং। ১৪ জুন, ১৯০৯ তারিখে লর্ডসে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
৩৮ বছর বয়সে ১৯০৯ সালে অস্ট্রেলিয়ার বিপক্ষে নিজস্ব একমাত্র টেস্টে তিনি বিস্ময়করভাবে জর্জ হার্স্টের সাথে বোলিং উদ্বোধনে নামেন। ১/৯৯ পেলেও একই ওভারে ভার্নন র‌্যান্সফোর্ড ও ভিক্টর ট্রাম্পারের ক্যাচ হাতছাড়া হয়ে যায়। খেলার প্রথম ইনিংসে ৬০ রান ও দ্বিতীয় ইনিংসে ৪ রান তুলেন।
অবসর
১৮ নভেম্বর, ১৯৪৬ তারিখে ৭৫ বছর বয়সে ওয়েলসের ডেনবিহ এলাকায় জন কিংয়ের দেহাবসান ঘটে।
চাঁদপাড়া
চাঁদপাড়া হল পশ্চিমবঙ্গ রাজ্যের বনগাঁ মহকুমার অন্তর্গত একটি শহর। এটি গাইঘাটা থানার অন্তর্গত। এই শহরটি প্রধানত গড়ে উঠেছে চাঁদপাড়া বাজারকে কেন্দ্র করে। বর্তমানে শহরটি পার্শবর্তী চেকাটি, ঢাকুরিয়া, সোনারটিকারি, শিমুলিয়াপাড়া ও দেবীপুর গ্রামে ছড়িয়ে পড়েছে। কালীপুজোর জন্য এই শহর  ও সো নারটিকারি ২০১১ সালের জনগননায় সেন্সার টাউনে পরিনত হয়েছে।২০১১ সালের হিসাবে এই বৃহত্তর চাঁদপাড়ার মোট জনসংখ্যা ৩৫ হাজারের বেশি। এর মধ্যে ডাকুরিয়ার জনসংখ্যা ১০ হাজার। বনগাঁ মহকুমার মধ্যে বনগাঁ শহর এর পর চাঁদপাড়াই সবচেয়ে বড় শহরাঞ্চল। বর্তমানে এই শহরাঞ্চলের জন্য একটি পৌরসভা গঠনের দাবি উঠেছে এলাকাবাসীর পক্ষ থেকে।
ভৌগোলিক উপাত্ত
শহরটি সমুদ্র পৃষ্ঠ থেকে ১১ মিটার উচু। এটি গঙ্গা-বহ্মপুত্র ব-দ্বীপ এর অংশ। এটি আর্সেনিক-কবলিত অঞ্চল।
জনসংখ্যা
২০১১ সালের জনগণনায় চাঁদপাড়ার জনসংখ্যা প্রায় ৭,১১৩ জন। এই শহরের মোট জনসংখার ৫১% পুরুষ ও ৪৯% নারী। এখানে মোট জনসংখার ১৩% শিশু। শিক্ষার হার ৮১% যা জাতীয় হার ৭৪% এর থেকে বেশি।
পরিবহন
চাঁদপাড়া দিয়ে চলে গেছে ৩৫ নং জাতীয় সড়ক (ভারত)। চাঁদপাড়া রেলওয়ে স্টেশন চাঁদপাড়ার সঙ্গে বনগাঁ, হাবরা, বারাসত ও কলকাতা শহরের যোগাযোগ রক্ষা করে।শহরটির বেশির ভাগ পাকা রাস্তা।চাঁদপাড়া-ঠাকুরনগর রোড, চাঁদপাড়া-ঝাউডাঙ্গা রোড,চাঁদপাড়া-পাল্লা রোড যথাক্রমে ঠাকুরনগর, ঝাউডাঙ্গা ও পাল্লার সঙ্গে চাঁদপাড়ার যোগাযোগ রক্ষা করে।চাঁদপাড়া-ঝাউডাঙা রোড এর দ্বারা চাঁদপাড়া যুক্ত হয়েছে বাংলাদেশ সীমান্তের সঙ্গে। এই সীমান্ত দ্বারা বিভিন্ন পণ্য আমদানি রপ্তানি হয়। ৩৫ নং জাতীয় সড়ক বাংলাদেশ এর সঙ্গে যুক্ত করেছে চাঁদপাড়াকে পেট্রাপোল সীমান্তে। বর্তমানে জাতীয় সড়ক ৩৫ কে সম্প্রসারণের উদ্যোগ নেওয়া হয়েছে।
শিক্ষা
এখানে একটি উচ্চমাধ্যমিক বিদ্যালয় ও বালিকা বিদ্যালয় রয়েছে।
অর্থনীতি
এখানে বড় বাজার রয়েছে। এখানকার বেশির ভাগ ব্যক্তি ব্যবসা বা চাকরিজীবী। চাঁদপাড়া বাজার এলাকার সবচেয়ে বড় কাঁচা সবজীর বাজার। এখান থেকে সবজী কলকাতা পাঠানো হয়।ব্যবসায়ীদের একটা বড় অংশ এই সবজী ব্যবসার সঙ্গে যুক্ত। এখানে একটি আইসক্রিম কারখানা আছে।চাঁদপাড়ায় বহু কাঠকল বা কাঠ মিল, দুটি তেল মিল রয়েছে। তাছাড়া কৃষিকাজ এই এলাকার মানুষের অন্যতম জীবিকা।
ফিফা আরব কাপ
ফিফা আরব কাপ ( كأس العرب   ), অথবা সহজভাবে আরব কাপ, একটি আন্তর্জাতিক অ্যাসোসিয়েশন ফুটবল প্রতিযোগিতা যা ফিফা ২০২১ সাল থেকে আয়োজন করে আসছে, এবং প্রতিযোগিতায় অংশগ্রহণ করছে আরব বিশ্বের জাতীয় ফুটবল দল গুলো। ইউনিয়ন অব আরব ফুটবল অ্যাসোসিয়েশন (ইউএএফএ) হল প্রতিযোগিতাটির নিয়ন্ত্রক।
প্রতিযোগিতাটির উদ্বোধনী সংস্করণ ১৯৬৩ সালে লেবাননে অনুষ্ঠিত হয়েছিল, যা তিউনিসিয়া জিতেছিল। ১৯৬৪ এবং ১৯৬৬ সালের সংস্করনের পর প্রতিযোগিতাটি প্রায় ২০ বছর বন্ধ ছিল এবং ১৯৮৫ সালে পুনঃরায় চালু হয়। ২০১২ সাল পর্যন্ত এই টুর্নামেন্টটি আরও পাঁচবার খেলা হয়েছিল, যা ছিল ইউএএফএ আয়োজিত শেষ প্রতিযোগিতা। ২০২১ সালের সংস্করণটি প্রথমবারের মতো ফিফা আয়োজন করবে। নয়টি আরব কাপ টুর্নামেন্ট পাঁচটি জাতীয় দল জিতেছে।ইরাক চারবার জিতেছে; অন্য আরব কাপ বিজয়ীরা হলেন সৌদি আরব, দুটি শিরোপা সহ; মিশর, মরক্কো, এবং উদ্বোধনী বিজয়ী তিউনিসিয়া, প্রতিটি একটি শিরোপা নিয়ে। আরব কাপ আয়োজন করেছে সাতটি দেশ। কুয়েত ও সৌদি আরব প্রত্যেকে দুবার আয়োজক হয়েছে, আর লেবানন, ইরাক, জর্ডান, সিরিয়া এবং কাতার প্রত্যেকে একবার আয়োজন করেছে। কাতার ২০২১ টুর্নামেন্টের আয়োজক হবে, এবং তৃতীয় দেশ হিসেবে দুটি আরব কাপ প্রতিযোগিতার আয়োজক হবে।
ইতিহাস
লেবানন ফুটবল অ্যাসোসিয়েশন (এলএফএ) সর্বপ্রথম প্রতিযোগিতাটি প্রতিষ্ঠার আহ্বান জানিয়েছিল, তাদের প্রেসিডেন্ট জর্জেস ডাবাসের ১৯৬২ সালে আরব কাপের সংগঠনের জন্য একটি সাধারণ আরব অধিবেশন আহ্বান করেছিলেন। ১৯৬৩ সালের এপ্রিল থেকে মে মাসের মধ্যে বৈরুতে প্রথমবারের মতো অনুষ্ঠিত হয়, যেখানে পাঁচটি দল অংশগ্রহণ করে। ১৬ বছরের মধ্যে ১৯৬৬ এবং ১৯৮২ সালের বিরতির সময়, আরব কাপটি প্রকৃতপক্ষে ফিলিস্তিন কাপ দ্বারা প্রতিস্থাপিত হয়েছিল, যা  ৭০-এর দশকে তিনবার অনুষ্ঠিত হয়েছিল এবং তারপর ৮০-এর দশকে আরব কাপ ফিরে আসার পর যুব টুর্নামেন্টে পরিণত হয়েছিল। ১৯৯২ প্যান আরব গেমসের অংশ হিসেবে ১৯৯২ আরব কাপেরও আয়োজন করা হয়েছিল। ২০২১ সংস্করণটি ফিফা কর্তৃক আয়োজিত প্রথম সংস্করণ হবে; প্রতিযোগিতার নামকরণ করা হয় ফিফা আরব কাপ।
উমরসারা
উমরসারা (Umarsara) ভারতের মহারাষ্ট্র রাজ্যের ইয়াভাতমাল জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে উমরসারা শহরের জনসংখ্যা হল ১৯,০৬৪ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১১% হল ৬ বছর বা তার কম বয়সী।
লোগান পল
লোগান আলেকজান্ডার পল (জন্ম: ১ এপ্রিল ১৯৯৫) একজন মার্কিন সামাজিক যোগাযোগের মাধ্যমে বিনোদনকারী এবং অভিনেতা। তিনি প্রথম ইন্টারনেটে তার ভাইন ভিডিও দিয়ে খ্যাতি অর্জন করেন, সেগুলোয় অ্যাথলেটিক পল নিজেকে শারীরিক কৌতুকে জড়িত করেন ,যার মধ্যে স্লাপস্টিক প্রেটফল এন্ড পাবলিক স্পিলট্স অন্যতম। পল পরে নিজেকে টেলিভিশন ধারাবাহিক এবং সিনেমায় অভিনয়ে যুক্ত করেন। তার টেলিভিশন কাজের মধ্যে ঘটনাবহুল নাটকে অতিথি-শিল্পী হিসেবে অভিনয় অন্যতম। এর মধ্যে ল্য এন্ড অর্ডার: স্পেশাল ভিক্টিম ইউনিট, এবং কমেডি ধারাবাহিকের মধ্যে উইয়ার্ড লোনার্স অন্যতম। তার সিনেমার কাজের মধ্যে ডিস্টোপিয়ান কথা সাহিত্যের ইউটিউব রেড সিনেমাদ্য থিনিং, এবং প্রাপ্ত বয়স্ক কমেডি এয়ারপ্লেন মোড অন্যতম। তার ইউটিউব চ্যানেলগুলোর নাম হল লোগান পল ভ্লগস এবং দ্য অফিসিয়াল লোগান পল।
প্রাথমিক জীবন
লোগান আলেকজান্ডার পলের জন্ম এপ্রিল ১,১৯৯৫ সালে আমেরিকার ওহাইয়ো শহরে। তার পিতা-মাতা, গ্রেগরি এ্যালেন পল এবং পামেলা এ্যান পল। তিনি ওহাইয়ো শহরে তার ছোট ভাই, জ্যাকের সাথেই বেড়ে ওঠেন, পল প্রথমে তার ইউটিউব চ্যানেল "য্যুশ" এর জন্য ইন্টারনেট ভিডিও তৈরী করতে শুরু করেন, তখন তার বয়স ছিল মাএ ১০ বছর। পল ওহাইয়োর ওয়েস্টলেক হাই স্কুলে ভর্তি হন, যেখানে স্ব-বর্ণিত "অ্যাড্রেনালাইন জাঙ্কি" যা একটিপ্লেইন ডিলার ছিল, অল-ষ্টার লাইনবেকার হন ৬২ সোলার, ১,৪০০ ইয়ার্ড এবং ১৮ টি টাচসাইডের দৌড়ানোর পর। তিনি রাজ্য কুলিং টুর্নামেন্টে পঞ্চম স্থান লাভ করেন। যখন তিনি কলেজে যাওয়ার যোগ্যতা অর্জন করেন, তখন তার ইউটিউব চ্যানেলে পরিমিত মাত্রার অনুসরণকারী অর্জন করে। তিনি ওহাইয়ো বিশ্ববিদ্যালয়ে ভর্তি হন, ২০১৪ সালের পূর্বে যখন তিনি বিশ্ববিদ্যালয়ে পড়া বন্ধ করে দিয়ে লস অ্যাঞ্জেলেস,নিজেকে একজন নিজেকে একজন সামাজিক যোগাযোগ মাধ্যম বিনোদনকারী হিসেবে আত্বপ্রকাশ করার সিদ্ধান্ত গ্রহণ করেন, এবং অন্য ভাইন স্টারদের সাথে লস অ্যাঞ্জেলেসের একটি কম্পেক্স এপার্টমেন্টে চলে আসেন। ল.
সামাজিক যোগাযোগ মাধ্যমে ভিডিও
পল একজন তারকা হিসেবে খ্যাতির শীর্ষে উঠেন ইন্টারনেটের ভিডিও শেয়ারিং সার্ভিস ভাইনের মাধ্যমে। ২০১৪ সালের ফেব্রুয়ারি মাসে বিভিন্ন সামাজিক যোগাযোগ মাধ্যমে তার অনুসরণকারীর পরিমান ৩.১ মিলিয়ন ছাড়িয়ে যায়। এপ্রিল ২০১৪ এর মধ্যে তিনি শুধুমাত্র টুইটারেই ১০৫,০০০ জন অনুসারী অর্জন করেন, এছাড়া ইন্সট্রাগ্রামে তার অনুসারীর সংখ্যা ছিল ৩৬১,০০০ জন, তার ফেইসবুক পেজে লাইকের সংখ্যা ছিল ৩১.০০০ এবং ইউটিউব চ্যনেলে সাবস্ক্রাইবার ছিল ১৫০,০০০ টি। তার ভাইনের কাজ নিয়ে করা একটা ইউটিউব সংকলন ভিডিও যা আপলোড করার প্রথম সপ্তাহে ৪ মিলিয়ন বারের বেশি দেখা হয়েছিল। ২০১৫ সালে তার নাম ভাইনের দশম প্রভাবশালী ব্যক্তিত্বের তালিকায় স্থান পায়, এবং তার ৬ সেকেন্ড ভিডিও যা তাকে হাজার হাজার ডলার ইউএসডি বিজ্ঞাপিত আয় হিসেবে আয় করেন। অক্টোবরের মধ্যেই শুধু তার ফেইসবুক ভিডিও গুলো ৩০০ মিলিয়নের বেশি বার দেখা হয়েছিল। পল প্রতিদিনই তার ইউটিউবের ভ্লগে ভিডিও পোষ্ট করে থাকেন যেগুলোয় তাকে বিভিন্ন চ্যালেঞ্জের মুখোমুখি হয়ে পারফর্ম করতে দেখা যায়, আবার তার আরেকটি ইউটিউব চ্যানেল,দ্য অফিসিয়াল লোগান পল, যেখানে তিনি শর্ট ফিল্ম পোষ্ট করে থাকেন। পল বিভিন্ন বিজ্ঞাপন কেম্পেইনে যুক্ত ছিলেন, এর মধ্যে হেইন্স, পেপসিকো এবং এইচ.বি.ও অন্যতম ছিল।
ব্যক্তিগত জীবন
২০১৫ সালের অক্টোবর থেকে পল হলিউড এন্ড ভাইন এর হলিউড, ক্যালিফোর্নিয়ার একই ফ্লাটে বাসবাস করে আসছেন যেখানে তার সহকর্মী সামাজিক যোগাযোগ মাধ্যম তারকারাও থাকেন। যার মধ্যে রয়েছেন আমান্ডা কার্নি, যুয়ানপা জুরিতা, এবং এন্ড্রিউ বেচেলার, যারা তাদের একে অপরের ভিডিওতে সহযোগিতা করে থাকেন।
ডুবোজাহাজ ঘাঁটি
ডুবোজাহাজ ঘাঁটি একটি সামরিক ঘাঁটি যা সাবমেরিন বা ডুবোজাহাজ এবং তাদের কর্মীদের আশ্রয় দেয়।
পৃথিবীর মাত্র কয়েকটি দেশের ডুবোজাহাজ ঘাঁটি আছে। ডুবোজাহাজ ঘাঁটির নিরাপত্তায় সাধারণত আকাশ প্রতিরক্ষা এবং সেনাবাহিনি থাকে। সার্বক্ষনিক নিরাপত্তায় থাকে ইনফ্র্যান্টি ডিভিশন। কিছু ঘাঁটির কয়েক কিলোমিটারের মধ্যেই থাকে বিমান ঘাঁটি।
বিশাল জলসীমার স্বার্বভৌমত্ব রাখার পাশাপাশি তেল, গ্যাস অনুসন্ধানের ব্লকগুলোর নিরপত্তাসহ অর্থনৈতিক উন্নয়নে সাবমেরিন ঘাঁটি বিশাল ভূমিকা রাখে।
যাইহোক, মার্কিন যুক্তরাষ্ট্রের নৌবাহিনী দাবি করে যে নেভাল সাবমেরিন বেস নিউ লন্ডন ছিল নৌবাহিনীর প্রথম সাবমেরিন ঘাঁটি, যেটি ১৯১৬ সালে মনোনীত করা হয়েছিল।
প্রাক্তন সাবমেরিন ঘাঁটির উদাহরণগুলির মধ্যে রয়েছে: দ্বিতীয় বিশ্বযুদ্ধের কেরুমান ঘাঁটি, যার মধ্যে ৫০ একর বা ২১০ একরের সমপরিমাণ এলাকা জুড়ে তিনটি দৈত্যাকার হাল অন্তর্ভুক্ত ছিল এবং গত শতাব্দীর পঞ্চাশের দশকে সেভাস্তোপলের পাহাড়ের অভ্যন্তরে রাশিয়ান সাবমেরিনের ঘাঁটি যেটি সরাসরি পারমাণবিক হামলা সহ্য করতে পারে।
বাংলাদেশের প্রথম সাবমেরিন ঘাঁটি বানৌজা শেখ হাসিনা নির্মাণে সহায়তা দেবে চীন। কক্সবাজার জেলার পেকুয়ায় বঙ্গোপসাগরে এটি নির্মাণ করা হবে।
জোই বেঞ্জামিন
যোসেফ ইমানুয়েল বেঞ্জামিন (Joey Benjamin; জন্ম: ২ ফেব্রুয়ারি, ১৯৬১) সেন্ট কিটসের ক্রাইস্ট চার্চ নিকোলা টাউন এলাকায় জন্মগ্রহণকারী ওয়েস্ট ইন্ডিয়ান বংশোদ্ভূত কোচ ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন জোই বেঞ্জামিন।
প্রথম-শ্রেণীর ক্রিকেট
১৯৮৮ সাল থেকে ১৯৯৯ সাল পর্যন্ত জোই বেঞ্জামিনের প্রথম-শ্রেণীর খেলোয়াড়ী জীবন চলমান ছিল। কাউন্টি ক্রিকেট জীবনকে দ্বি-ধারায় বিভক্ত করেছেন জোই বেঞ্জামিন। নিখুঁততার সাথে আউটসুইঙ্গারের মাধ্যমে বোলিং কর্মে অগ্রসর হতেন। হঠাৎ আলোর ঝলকানীর ন্যায় তার কাউন্টি জীবনের সূত্রপাত ঘটলেও ১৯৯৭ সালে তাকে সারে দলের পক্ষে নিয়মিতভাবে খেলানো হয়নি। ১৯৯৯ সালে তাকে অব্যাহতি দেয়া হয়। তাসত্ত্বেও, তিনি অন্যতম জনপ্রিয় খেলোয়াড় ছিলেন। তার বাহু চাঞ্চল্যতাসহ অপরিসীম শক্তিতে ভরপুর ছিল। বোলিংয়ের ধরন অনেকাংশেই গ্ল্যাডস্টোন স্মল ও ডমিনিক কর্কের অনুরূপ ছিল। তবে, তার ব্যাটিংয়ের ধরনে মার কিংবা মর আকারের।
শক্ত মজবুত গড়নের অধিকারী জোই বেঞ্জামিন বেশ দেরীতে কাউন্টি ক্রিকেটে অংশ নিয়েছেন। শুরুতে ওয়ারউইকশায়ার ও পরবর্তীতে সারে দলের সাথে যুক্ত হন। এরপর, স্টাফোর্ডশায়ারের পক্ষে মাইনর কাউন্টিজ ক্রিকেটে বেশ সফলতার স্বাক্ষর রাখেন। ১৯৮৮ থেকে ১৯৯৯ সাল পর্যন্ত প্রথম-শ্রেণীর ক্রিকেটে ২৯.৯৪ গড়ে ৩৮৭ উইকেট দখল করেছিলেন। তন্মধ্যে, শেষ মৌসুমে সারে দলের কাউন্টি চ্যাম্পিয়নশীপের শিরোপা বিজয়ী দলের সদস্য ছিলেন। এ পর্যায়ে অবশ্য তিনি মাত্র দুইটি খেলায় অংশ নিয়েছিলেন। ব্যাট হাতে নিয়ে প্রথম-শ্রেণীর ক্রিকেটে ব্যক্তিগত সর্বোচ্চ করেছেন ৪৯ রান।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন জোই বেঞ্জামিন। ১৮ আগস্ট, ১৯৯৪ তারিখে ওভালে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৬ ডিসেম্বর, ১৯৯৪ তারিখে সিডনিতে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৭ জানুয়ারি, ১৯৯৫ তারিখে ব্রিসবেনে জিম্বাবুয়ে দলের বিপক্ষে সর্বশেষ ওডিআইয়ে অংশ নেন তিনি।
এক টেস্টের বিস্ময়কারী হিসেবে ১৯৯৪ সালে তিনি তার একমাত্র টেস্টে অংশ নেন। সফররত দক্ষিণ আফ্রিকা দলের বিপক্ষে বিস্ময়করভাবে ওভালে নিজ মাঠে সিরিজের তৃতীয় ও চূড়ান্ত টেস্টে ইংল্যান্ড দলের সদস্য করা হয়। ঐ খেলায় তিনি বেশ ভালো খেলেন। প্রথম ইনিংসে চার উইকেটের সন্ধান পান তিনি। তবে, দ্বিতীয় ইনিংসে ডেভন ম্যালকমের নয় উইকেট লাভের ন্যায় দর্শনীয় ক্রীড়াশৈলী প্রদর্শনের কারণে তার সাফল্য ম্লান হয়ে পড়ে। এ পর্যায়ে তার বয়স ছিল ৩৩ বছর। এরপর তাকে আর দলে খেলানো হয়নি। জাতীয় দল নির্বাচকমণ্ডলী তরুণ ফাস্ট বোলারদেরকে অগ্রাধিকার দিতে থাকেন। ঐ মৌসুমের শীতকালে আন্তর্জাতিক খেলোয়াড়ী জীবনের বাদ-বাকী সময়ে অস্ট্রেলিয়ার বিপক্ষে দুইটি একদিনের আন্তর্জাতিকে অংশগ্রহণের সুযোগ ঘটে তার।
অবসর
ক্রিকেট খেলা থেকে অবসর গ্রহণের পর ক্রিকেট কোচ হিসেবে দায়িত্ব পালন করছেন। বর্তমানে তিনি সারের রেইগেট এলাকায় বসবাস করছেন। রেইগেট গ্রামার স্কুলে ক্রিকেট কোচ হিসেবে নিযুক্তি লাভ করেন।
রব বেইলি
রবার্ট জন বেইলি (Rob Bailey; জন্ম: ২৮ অক্টোবর, ১৯৬৩) স্টাফোর্ডশায়ারের বিড্ডালফে জন্মগ্রহণকারী সাবেক ইংরেজ আন্তর্জাতিক ক্রিকেটার ও বিশিষ্ট ক্রিকেট আম্পায়ার। ১৯৮৫ থেকে ১৯৯০ সময়কালে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছিলেন রব বেইলি। ২০০১ সালে খেলোয়াড়ী জীবন থেকে অবসর নিয়ে ইসিবি’র সংরক্ষিত আম্পায়ারের তালিকায় নাম লেখান। এরপর ২০০৬ মৌসুম থেকে ইসিবি’র প্রথম-শ্রেণীর আম্পায়ার হিসেবে দায়িত্ব পালন করছেন।
রব বেইলি আন্তর্জাতিক ক্রিকেট কাউন্সিল (আইসিসি)’র আম্পায়ার ও রেফারিদের তালিকার অন্যতম সদস্য। তিনি ইংল্যান্ড এবং ওয়েলস ক্রিকেট বোর্ড থেকে প্রতিনিধিত্ব করছেন।
প্রারম্ভিক জীবন
মাঝারীসারির সাহসী ব্যাটসম্যান হিসেবে ব্যাট অল্প পিছনে নিয়ে বলকে সজোরে মেরে মাঠের বাইরে ফেলতেন বেইলি। ফিল্ডিংয়েও সমান দক্ষতা প্রদর্শন করে দলের প্রয়োজনে মাঝেমাঝে অফ-স্পিন বোলিং করতেন তিনি। ১৯৮২ সালে প্রথম-শ্রেণীর ক্রিকেটে নর্দাম্পটনশায়ারের পক্ষে অভিষেক ঘটে তার। ২০০১ সালে ডার্বির কাউন্টি ক্রিকেট গ্রাউন্ডে অনুষ্ঠিত কাউন্টি চ্যাম্পিয়নশীপে নটিংহ্যামশায়ারের বিপক্ষে কেভিন পিটারসনকে শূন্য রানে আউট করেছিলেন বেইলি।
খেলোয়াড়ী জীবন
বেইলি তার সমগ্র খেলোয়াড়ী জীবনে ইংল্যান্ডের পক্ষ হয়ে চারটি টেস্ট ও চারটি একদিনের আন্তর্জাতিকে অংশগ্রহণ করেছেন। ১৯৮৮ সালে দুর্ধর্ষ ওয়েস্ট ইন্ডিজ ক্রিকেট দলের বিপক্ষে টেস্ট অভিষেক ঘটে রব বেইলির। এরপর শীতকালে ভারত সফরের জন্য নির্বাচিত হলেও রাজনৈতিক কারণে সফরটি বাতিল হয়ে যায়। তিনিসহ বেশ কয়েকজন ইংল্যান্ডের খেলোয়াড় দক্ষিণ আফ্রিকার সাথে ক্রীড়া সম্পর্ক বজায় রাখেন। ১৯৮৯ সালে দক্ষিণ আফ্রিকায় বিদ্রোহী দলের সফরে ইংল্যান্ডের পক্ষে বিশেষভাবে নির্বাচিত হন তিনি। ১৯৮৯ মৌসুমের শুরুতে তার দূর্বল ক্রীড়াশৈলী চোখে পড়ে। তা স্বত্ত্বেও ১৯৮৯-৯০ মৌসুমে ওয়েস্ট ইন্ডিজ সফর থেকে তাকে দলে নেয়া হয়। সিরিজের তৃতীয় ও তার প্রথম খেলায় উভয় ইনিংসেই তিনি শূন্য রান পান। অ্যান্টিগুয়ায় অনুষ্ঠিত চতুর্থ টেস্টে ওয়েস্ট ইন্ডিজের অধিনায়ক ভিভ রিচার্ডসের অখেলোয়াড়সুলভ আউটের আবেদনে তিনি তার সর্বোচ্চ ৪২ রানের ইনিংস করেন। তার অংশগ্রহণকৃত ছয় ইনিংসের মধ্যে একটিতে অর্ধ-শতক রানের কোটা অতিক্রম করতে পারেননি।
বেইলিকে কাউন্টি ক্রিকেটে অংশগ্রহণকারী চমৎকার ও বিশ্বস্ত খেলোয়াড়দের একজনরূপে গণ্য করা হয়। সতের বছর নর্দাম্পটনশায়ারের খেলার পর ১৯৯৯ সালের শেষ দিকে ডার্বিশায়ারে চলে আসেন। অতঃপর ২০০১ সালে খেলোয়াড়ী জীবন থেকে অবসর নেন তিনি।
আবু তাহের মজুমদার
আবু তাহের মজুমদার বাংলাদেশের একজন শিক্ষাবিদ, কবি, লেখক এবং অনুবাদক। পিতা সাফায়েত আহমেদ মজুমদার এবং মাতা মোসাম্মাত হাসান বানু বেগমের পুত্র আবু তাহের মজুমদার ফেনী'র হাসানপুরে ২৯শে জানুয়ারি ১৯৪০ তারিখে জন্মগ্রহণ করেন। তিনি বেগম জেকিয়া সুলতানার সঙ্গে পরিণয়সূত্রে আবদ্ধ। তিনি দীর্ঘকাল জাহাঙ্গীরনগন বিশ্ববিদ্যালয়ে ইংরেজি সাহিত্যের অধ্যাপনা করেছেন। তার জীবনানন্দ একটি উল্লেখযোগ্য সাহিত্যসমালোচনা গ্রন্থ।
শিক্ষা ও জীবন
প্রবেশিকা : আর্মানিটোলা গভর্নমেন্ট হাই স্কুল, ঢাকা (১৯৫৫); উচ্চ মাধ্যমিক : ভিক্টোরিয়া কলেজ, কুমিল্লা (১৯৫৭); স্নাতক সম্মান (ইংরেজি) : ঢাকা বিশ্ববিদ্যালয় (১৯৬১); স্নাতকোত্তর (ইংরেজি) : ঢাকা বিশ্ববিদ্যালয় (১৯৬২); স্নাতকোত্তর (ইংরেজি)। ১৯৭২ খ্রিষ্টাব্দে যুক্তরাজ্যের ওয়েলস বিশ্ববিদ্যালয় থেকেও গবেষণার মাধ্যমে এম. এ. ডিগ্রি লাভ করেন। তিনি ১৯৭৮-৭৯ মেয়াদে লন্ডন বিশ্ববিদ্যালয়ের কিংস কলেজে কমন্‌ওয়েলথ্‌ একাডেমিক স্টাফ ফেলো হিসেবে গবেষণা করেছেন। অতঃপর ১৯৯০-৯১ মেয়াদে মার্কিন যুক্তরাষ্ট্রের ইউনিভার্সিটি অব নর্থ ফ্লোরিডায় সিনিয়র ফুলব্রাইট রিসার্চ ফেলো হিসেবে গবেষণা করেছেন। বিভিন্ন বেসরকারী এবং সরকারী কলেজে শিক্ষকতার পর ১৯৭৩ খ্রিষ্টাব্দে তিনি জাহাঙ্গীরনগর বিশ্ববিদ্যালয়ের ইংরেজি বিভাগে যোগদান করে ১৯৮৫ খ্রিষ্টাব্দ থেকে ২০০৬ অবধি অধ্যাপক হিসেবে কর্মরত ছিলেন। ২০০৮ থেকে তিনি বাংলাদেশ ইউনিভার্সিটি অব বিজনেস অ্যান্ড টেকনোলজি-এর ইংরেজি বিভাগে অধ্যাপক এবং চেয়ারম্যান কর্মরত। তিনি "সুজন-সুশাসনের জন্য নাগরিক"-এর জাতীয় কমিটির একজন নির্বাহী সদস্য।
ছোটগল্প
মূর্ছিত দর্পণে (১৯৯২)।
প্রবন্ধ-গবেষণা
স্যার উইলিয়াম জোনস ও অন্যান্য প্রবন্ধ (১৯৮৮); ঝরৎ ডরষষরধস ঔড়হবং : ঞযব জড়সধহঃরবং ধহফ ঃযব ঠরপঃড়ৎরধহং (১৯৭৬); ঝরৎ ডরষষরধস ঔড়হবং : অ চড়বঃরপধষ ঝঃঁফু, (১৯৭৮); ঝরৎ ডরষষরধস ঔড়হবং ধহফ ঃযব ঊধংঃ (১৯৭৮); এষরসঢ়ংবং রহঃড় ঊরমযঃববহঃয ঈবহঃঁৎু ঈৎরঃরপধষ ঞযড়ঁমযঃং (১৯৮০); খরঃবৎধৎু ধহফ ড়ঃযবৎ ঊংংধুং (১৯৮৯); ঞযৎবব ঊংংধুং ড়হ ঝরৎ ডরষষরধস ঔড়হবং (১৯৯৩); ডি. এইচ. লরেন্সের লেডি চার্টারলিজ লাভার এবং সেক্স বনাম লাবণ্য (১৯৯৭); জীবনানন্দ (২০০২)।
শিশুসাহিত্য
ডানে ও আছি বামেও আছি (ছড়া, ১৯৯২)।
অনুবাদ
এবারক্রম্বির সাহিত্য সমালোচনা (১৯৮৭) টি. এস. এলিয়ট তত্ত্ব ও কৃতি (১৯৯৩); অধিকতর আর্থিক সয়ম্ভরতার লক্ষ্যে (১৯৯৪); ব্যবহারিক ব্যবস্থাপনা ম্যানুয়েল (১ম ও ২য় খ- ১৯৯৪); ঞযব ছঁবংঃ ভড়ৎ ঞৎঁঃয : ঝবপঁষধৎ চযরষড়ংড়ঢ়যু (যৌথ, ১৯৯৮); বোর্হেসের সাত রাত (২০০৩)। সম্পাদনা : ঋরভঃু ঝবাবহ খবঃঃবৎং ড়ভ উৎ. ঝুবফ ঝধললধফ ঐঁংধরহ (২০০০)।
আত্মস্মৃতি
স্মৃতিসুধার জ্যাকসনভিল (২০০৮)
সনি ম্যাক্স
সেট ম্যাক্স হল একটি মুম্বাই, মহারাষ্ট্র ভিত্তিক হিন্দি চলচ্চিত্র ও ক্রিকেট মিশ্রণ সমন্বয়ে সোনি এন্টারটেনমেন্ট টেলিভিশন নেটওয়ার্ক এর আওতাধীন বিনোদনমূলক স্যাটেলাইট চ্যানেল। হিন্দি সিনেমার জনপ্রিয় চ্যানেলগুলোর মধ্যে এটি ভারতে জি সিনেমা এবং স্টার গোল্ড এর সাথে প্রধানত প্রতিদ্বন্দ্বিতা করে থাকে। চ্যানেলটির একটি এইচডি সংস্করণ ২০১০ সালে চালু করা হয়।
মারিওন বারতোলি
মারিয়ন বার্তোলি, মারিয়ন বারতোলি বা মারিওন বারতোলি (Marion Bartoli; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলডন প্রতিযোগিতার প্রমিলা এককের টেনিসে শিরোপা লাভ করেন।
সাফল্য গাঁথা
উইম্বলডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি। প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলডন চ্যাম্পিয়নশিপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন।
খেলোয়াড়ী জীবন
দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন।
বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন।
বিজারক শর্করা
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Glucose_chain_structure.svg|থাম্ব|[[গ্লুকোজ|গ্লুকোজের বিজারক অবস্থা (অ্যালডিহাইড গ্রুপ ডানদিকে অবস্থিত) ]] বিজারক শর্করা বা রিডিউসিং শুগার হল যেকোন শর্করা যা বিজারক পদার্থ হিসাবে কাজ করতে সক্ষম কারণ সেটিতে একটি মুক্ত অ্যালডিহাইড গ্রুপ বা একটি মুক্ত কিটোন গ্রুপ রয়েছে। সমস্ত মনোস্যাকারাইডস সহ কিছু ডাইস্যাকারাইডস, অলিগোস্যাকারাইডস এবং পলিস্যাকারাইডস বিজারক শর্করার মধ্যে পড়ে। মনোস্যাকারাইডগুলিকে দুটি গ্রুপে বিভক্ত করা যেতে পারে। যথা: অ্যালডোজ (যাদের অ্যালডিহাইড গ্রুপ রয়েছে) এবং কিটোজ (যাদের কিটোন গ্রুপ রয়েছে)। কিটোজ বিজারক শর্করা হিসেবে ক্রিয়া করার আগে অবশ্যই তাকে টটোমারিজম প্রক্রিয়ার মধ্যে দিয়ে অ্য়ালডোজে পরিণত হতে হবে। (উল্লেখ্য টটোমারিজম হল একটি বিশেষ ধরনের কার্যকরী মূলক সমাণুতা। এ প্রক্রিয়ায় সমাণুগুলো এক প্রকার কার্যকরী মূলক বিশিষ্ট গঠন থেকে স্বতঃস্ফুর্তভাবে অন্য প্রকার কার্যকরী মূলক বিশিষ্ট গঠনে রূপান্তরিত হয় এবং উভয় গঠনের মধ্যে সাম্যাবস্থা বিরাজমান থাকে। তাই টটোমারিজম কে গতিশীল কার্যকরী মূলক সমাণুতাও বলা হয়)  সাধারণ খাদ্যতালিকাগত মনোস্যাকারাইডস যেমনঃ গ্যালাকটোজ, গ্লুকোজ এবং ফ্রুক্টোজ সবই বিজারক শর্করার অন্তর্গত।
ডাইস্যাকারাইডস দুটি মনোস্যাকারাইডস এর সমন্বয়ে গঠিত হয় এবং এরা বিজারক হতে পারে আবার অ-বিজারক ও হতে পারে। সুক্রোজ এবং ট্রিহ্যালোজ এর মত অ-বিজারক ডাইস্যাকারাইডসের অ্যানোমেরিক কার্বনের মধ্যে গ্লাইকোসাইটিক বন্ড আছে আর তাই একটি অ্যালডিহাইড গ্রুপযুক্ত কোন ওপেন-চেইন ফর্মে রূপান্তরিত হতে পারে না; ফলে তারা চক্রাকারে বিন্যস্ত হয়। অপরপক্ষে ল্যাকটোজ এবং ম্যালটোজ এর মত বিজারক ডাইস্যাকারাইডগুলোর ক্ষেত্রে তাদের দুইটি অ্যানোমেরিক কার্বনের মধ্যে একটিমাত্র কার্বন গ্লাইকোসাইটিক বন্ধনে যুক্ত থাকে, যার মানে হল তারা একটি অ্যালডিহাইড গ্রুপযুক্ত একটি ওপেন-চেইন ফর্মে রূপান্তরিত হতে পারে।
অ্যালডিহাইড কার্যকরী গ্রুপ, শর্করাকে বিজারক পদার্থ হিসেবে বিক্রিয়া করার সক্ষমতা প্রদান করে। এরূপ উদাহরণ দেখা যায় টলেনের পরীক্ষা বা বেনেডিক্টের পরীক্ষার ক্ষেত্রে। অ্যালডোজসমূহ আবর্তনশীল হেমিঅ্যাসিটাল গঠনে থাকা অবস্থায় একটি অ্যালডিহাইড সৃষ্টির জন্য ভেঙে যেতে পারে, এবং কিছু কিটোজ অ্যালডোজে রূপান্তরিত হবার জন্য টটোমারিজম প্রক্রিয়ার মধ্য দিয়ে যেতে পারে। যাইহোক, অ্যাসিটাল (পলিস্যাকারাইড লিংকেজসমূহে প্রাপ্ত গুলো সহ) সহজেই মুক্ত অ্যালডিহাইডে পরিণত হতে পারে না।
জারণ-বিজারণ
বিজারক শর্করা বা রিডিউসিং শুগার এমন এক ধরনের শর্করা যা অন্য যৌগকে বিজারিত করে এবং নিজে জারিত হয়; অর্থাৎ শর্করার কার্বনিল কার্বন একটি কারবক্সিল গ্রুপ দ্বারা জারিত হয়।
অ্যালডোজ এবং কিটোজ
একটি মুক্ত অ্যালডিহাইড গ্রুপ কিংবা হেমিঅ্যাসিটাল গ্রুপযুক্ত একটি ওপেন-চেইন ফর্মে থাকলেই কেবল একটি শর্করাকে বিজারক শর্করা হিসাবে শ্রেণীবদ্ধ করা হয়। যেসকলমনোস্যাকারাইডস অ্যালডিহাইড গ্রুপকে ধারণ করে তারা অ্যালডোজ নামে পরিচিত, এবং মনোস্যাকারাইডসগুলো কিটোন গ্রুপকে ধারণ করলে তাদের বলা হয় কিটোজ । অ্যালডিহাইডকে জারণ বিক্রিয়ার মাধ্যমে জারিত করা যেতে পারে এবং তাতে অপর একটি যৌগ বিজারিত হয়। অর্থাৎ বিজারক শর্করা এমন এক ধরনের যৌগ যারা নির্দিষ্ট রাসায়নিক যৌগকে বিজারিত করতে পারে। ওপেন-চেইন ফর্মের কিটোন গ্রুপযুক্ত শর্করাগুলো দ্রবীভূত অবস্থায় একাধিক টটোমেরিক শিফটের মাধ্যমে আইসোমারাইজিং করে দ্রবণে অ্যালডিহাইড গ্রুপ তৈরি করতে সক্ষম। তাই ফ্রুকটোজের মতো কিটোন বহনকারী শর্করাকে বিজারক শর্করা হিসাবে বিবেচনা করা হয়, তবে একটি অ্যালডিহাইড গ্রুপযুক্ত আইসোমারই প্রকৃতপক্ষে বিজারন ঘটায় কারণ কিটোনসমূহ শর্করার বিশ্লেষিত হওয়া ব্যতীত জারিত হতে পারে না। এই জাতীয় আইসোমারাইজেশনসমূহে দ্রবণে উপস্থিত ক্ষার প্রভাবক হিসেবে কাজ করে যা অ্যালডিহাইডের উপস্থিতি প্রমাণ করে। অ্যালডোজ বা অ্যালডিহাইড বহনকারী শর্করাগুলোও বিজারন ঘটায় কারণ অ্যালডোজসমূহের জারণের সময় কিছু নির্দিষ্ট জারক পদার্থ উপস্থিত থাকে যারা বিজারিত হয়।
বিজারক প্রান্ত
ডাইস্যাকারাইডসের বিজারক প্রান্তটি হল একটি মুক্ত অ্যানোমেরিক কার্বনযুক্ত মনোস্যাকারাইড যা গ্লাইকোসিডিক বন্ডের সাথে যুক্ত নয় এবং তাই ওপেন-চেইন ফর্মে রূপান্তরিত হতে সক্ষম। এখানে মনে রাখা প্রয়োজন যে ডাইস্যাকারাইডসে দুটি মনোস্যাকারাইডস রয়েছে এবং এটি বিজারক বা অ-বিজারক হতে পারে। তবে একটি বিজারক ডাইস্যাকারাইডসের কেবলমাত্র একটি বিজারক প্রান্ত থাকবে, কারণ ডাইস্যাকারাইডসমূহ গ্লাইকোসাইডিক বন্ড দ্বারা একত্রে যুক্ত থাকে, যাতে অন্তত একটি অ্যানোমেরিক কার্বন প্রয়োজন। একটি অ্যানোমেরিক কার্বন ওপেন-চেইন ফর্মে রূপান্তরিত হতে অক্ষম হওয়ায় কেবল মুক্ত অ্যানোমেরিক কার্বনটিই অপর যৌগটিকে বিজারিত করতে পারে। একটি অ-বিজারক ডাইস্যাকারাইডে উভয় অ্যানোমেরিক কার্বনই গ্লাইকোসাইডিক বন্ধনে আবদ্ধ থাকে।
একইভাবে বিজারক পলিস্যাকারাইডগুলিরও একটি মাত্র বিজারক প্রান্ত রয়েছে এবং ধরে নেওয়া হয় যে তার কোনও শাখা নেই।
উদাহরণ
সকল মনোস্যাকারাইডসমূহ বিজারক শর্করা কারণ সকল মনোস্যাকারাইডসের একটি অ্যালডিহাইড গ্রুপ রয়েছে (যদি তারা অ্যালডোজ হয়) বা অ্যালডিহাইড গ্রুপ গঠনের জন্য টটোমারাইজ করতে পারে (যদি তারা কিটোজ হয়)। এর মধ্যে গ্যালাকটোজ, গ্লুকোজ, গ্লিসার‍্যালডিহাইড, ফ্রুক্টোজ, রাইবোজ এবং জাইলোজের মতো সাধারণ মনোস্যাকারাইডসমূহ অন্যতম।
সেলোবায়োজ, ল্যাকটোজ এবং মলটোজের মতো অনেক ডাইস্যাকারাইডসও বিজারক ফর্ম ধারণ করতে পারে, কারণ দুটি ইউনিটের একটির মধ্যে একটি অ্যালডিহাইড গ্রুপ সহ একটি ওপেন-চেইন ফর্ম থাকতে পারে। তবে, সুক্রোজ এবং ট্রিহ্যালোজের ক্ষেত্রে দুটি ইউনিটের অ্যানোমেরিক কার্বন একসঙ্গে সংযুক্ত থাকে বলে এরা অ-বিজারক ডাইস্যাকারাইডস; যেহেতু কোন ইউনিটই মুক্ত হতে সক্ষম নয়। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Maltose_Gleichgewicht.svg|কেন্দ্র|থাম্ব|ম্যালটোজের একটি ইউনিটের সাইক্লিক এবং ওপেন-চেইন ফর্মের মধ্যে সাম্যাবস্থা গ্লুকোজ পলিমার, যেমন গ্লুকোজ সিরাপ, ম্যালটোডেক্সট্রিন এবং ডেক্সট্রিনের মতো স্টার্চ এবং স্টার্চের ডেরিভেটিভসসমূহের আণবিক গঠন শুরু হয় একটি মুক্ত অ্যালডিহাইড দিয়ে। আর তাই তারা হলো বিজারক শর্করা। বেশি আর্দ্র-বিশ্লেষিত স্টার্চে বেশি পরিমাণে বিজারক শর্করা থাকে। এই স্টার্চ ডেরিভেটিভগুলিতে উপস্থিত বিজারক শর্করার শতকরা হারকে ডেক্সট্রোজ ইকুইভ্যালেন্ট (ডি.ই) বলে।
গ্লাইকোজেন হল গ্লুকোজের একটি উচ্চ শাখাযুক্ত পলিমার যা প্রাণিদেহে শর্করা সংরক্ষণের মূল গঠন হিসাবে কাজ করে। এটি একটিমাত্র বিজারক প্রান্তবিশিষ্ট বিজারক শর্করা; গ্লাইকোজেন অণুর আকার যতই বৃহৎ হোক না কেন কিংবা এর যতগুলি শাখাই থাকুক না কেন, প্রতিটি শাখার শেষপ্রান্তে একটি অ-বিজারক শর্করার অবশিষ্টাংশ রয়েছে। গ্লাইকোজেন যখন শক্তির উৎপন্ন করার জন্য ভেঙ্গে যায় তখন অ-বিজারক প্রান্ত থেকে গ্লুকোজ ইউনিটগুলি এনজাইমের সহায়তায় প্রতিবারে একটি করে পৃথক হয়ে যায়।
বৈশিষ্ট্যসমূহ
৩,৫-ডাইনাইট্রোসালিসাইক্লিক অ্যাসিড হল আরও একটি বিকারক, যা পরিমাণগত শনাক্তকরণে সহায়তা করে। এটি বিজারক শর্করার সাথে বিক্রিয়া করে ৩-অ্যামিনো-৫-নাইট্রোসালিসাইক্লিক অ্যাসিড তৈরি করে, যা থেকে নির্গত বর্ণালী দ্বারা উপস্থিত বিজারক শর্করার পরিমাণ নির্ণয় করা যেতে পারে।
অ্যাসিটাল বা কিটাল লিংকেজযুক্ত শর্করাসমূহ বিজারক শর্করা নয়, কারণ তাদের কোন মুক্ত অ্যালডিহাইড শিকল নেই। তাই তারা বিজারক শর্করার পরীক্ষণীয় দ্রবণগুলোর কোনটির সাথেই বিক্রিয়া করে না। তবে কোন অ-বিজারক শর্করাকে লঘু হাইড্রোক্লোরিক অ্যাসিড দ্বারা আর্দ্র-বিশ্লেষিত করা যেতে পারে। অ্যাসিডের আর্দ্রবিশ্লেষণ এবং প্রশমনের পরে উৎপাদটি বিজারক শর্করা হতে পারে যা পরীক্ষার দ্রবণগুলোর সাথে স্বাভাবিক বিক্রিয়া প্রদর্শন করে।
সকল কার্বোহাইড্রেট মোলিশের বিকারকের সাথে বিক্রিয়া করে থাকে তবে মনোস্যাকারাইডসগুলোর ক্ষেত্রে পরীক্ষণের হার বেশ দ্রুত হয়।
ঔষধে গুরুত্ব
ফেলিং দ্রবণ বহু বছর ধরে ডায়াবেটিস নির্ণয় সংক্রান্ত পরীক্ষায় ব্যবহৃত হত। ডায়াবেটিস এমন একটি রোগ যাতে রক্তে গ্লুকোজের মাত্রা বিপজ্জনকভাবে বেড়ে যায় যা মূলত যথেষ্ট পরিমাণে ইনসুলিন উৎপাদন করতে না পারা (টাইপ ১ ডায়াবেটিস) বা ইনসুলিনের প্রতি সাড়া প্রদানে অক্ষমতার (টাইপ ২ ডায়াবেটিস) দরুন হয়। গ্লুকোজ দ্বারা জারিত জারক পদার্থের (এই ক্ষেত্রে, ফেলিং দ্রবণ) পরিমাণ নির্ণয় করে রক্তে বা প্রস্রাবে গ্লুকোজের ঘনত্ব নির্ণয় করা সম্ভব। এটি রক্তের গ্লুকোজের মাত্রাকে স্বাভাবিক অবস্থায় ফিরিয়ে আনতে ইনজেকশনের মাধ্যমে প্রবিষ্ট প্রয়োজনীয় ইনসুলিনের সঠিক পরিমাণ জানাতে সহায়তা করে।
মাইলার্ড বিক্রিয়া
বিজারক শর্করার কার্বনিল গ্রুপগুলো মাইলার্ড বিক্রিয়াতে অ্যামাইনো অ্যাসিডের অ্যামাইনো গ্রুপগুলির সাথে বিক্রিয়া প্রদর্শন করে। মাইলার্ড বিক্রিয়া একটি জটিল সিরিজ বিক্রিয়া যেটি খাদ্য রান্না করার সময় ঘটে। মাইলার্ড বিক্রিয়ার উৎপাদসমূহ বিচিত্র; এদের কিছু মানব স্বাস্থ্যের পক্ষে উপকারী, আবার কিছু বিষাক্ত। তবে মাইলার্ড বিক্রিয়ার সামগ্রিক ফলাফল হল এটি খাদ্যের পুষ্টিমান হ্রাস করে। মাইলার্ড বিক্রিয়ার বিষাক্ত উৎপাদের একটি উদাহরণ হলো অ্যাক্রিলামাইড, একটি নিউরোটক্সিন (স্নায়ুতন্ত্রের ক্ষতিসাধক) এবং সম্ভবত ক্যান্সার সৃষ্টিকারী; যা উচ্চ তাপমাত্রায় (১২০° সেঃ এর উপরে) স্টার্চযুক্ত খাদ্য রান্না করার সময় মুক্ত অ্যাস্পারাগাইন এবং বিজারক শর্করা থেকে সৃষ্ট।
খাদ্যমান
ওয়াইন, ফলের রস এবং আখের মধ্যে অবস্থিত বিভিন্ন মাত্রার বিজারক শর্করা এই খাদ্য পণ্যগুলির গুণমানের পরিচায়ক এবং খাদ্য উৎপাদনের সময় বিজারক শর্করার মাত্রা পর্যবেক্ষণ পণ্যগুলোর বাজারমানের উন্নতির জন্য সহায়ক। এটি করার প্রচলিত পদ্ধতিটি হল লেন-আইনন পদ্ধতি, যা  মিথিলিন ব্লুর (একটি সাধারণ জারণ-বিজারণ নির্দেশক) উপস্থিতিতে ফেলিং দ্রবণে কপার (II) এর সাথে বিজারক চিনির টাইট্রেশনের মাধ্যমে করা হয়। তবে এটি ত্রুটিযুক্ত, ব্যয়বহুল এবং সঠিকতার দিক থেকে সংবেদনশীল।
কাগতিয়া এশাতুল উলুম কামিল এমএ মাদ্রাসা
কাগতিয়া এশাতুল উলুম কামিল এমএ মাদ্রাসা বাংলাদেশের চট্টগ্রাম জেলার রাউজান উপজেলার বিনাজুরির কাগতিয়া নামক গ্রামে অবস্থিত একটি উল্লেখযোগ্য আলিয়া মাদ্রাসা। সৈয়দ গাউছুল আজম ১৯৩২ সালে মাদ্রাসাটি প্রতিষ্ঠা করেন। মাদ্রাসাটি সংক্ষেপে কাগতিয়া মাদ্রাসা নামে অভিহিত হয়ে থাকে। মাদ্রাসাটির মূল ক্যাম্পাস বাদেও চট্টগ্রাম মহানগরে আরেকটি ক্যাম্পাস রয়েছে। মাদ্রাসাটি কাগতিয়া আলিয়া গাউছুল আজম দরবার শরীফের তত্ত্বাবধায়নে পরিচালিত হয়ে থাকে। মাদ্রাসাটি ফলাফলের দিক থেকে চট্টগ্রাম বিভাগে, এমনকি গোটা বাংলাদেশের মধ্যে শীর্ষ স্থানে অবস্থান করে।  মাদ্রাসাটিতে প্রায় ২০০০ জন শিক্ষার্থী পড়াশোনা করে থাকে। ২০১০ সালে মাদ্রাসাটি কুষ্টিয়া ইসলামী বিশ্ববিদ্যালয় কর্তৃক অনার্স মাদ্রাসার স্বীকৃতি লাভ করে।
ইতিহাস
চট্টগ্রামের ইসলাম প্রচারক সৈয়দ গাউছুল আজম ইসলাম প্রচারের জন্য নিজেকে আত্ননিয়োগ করেন। তিনি চট্টগ্রামে কাগতিয়া আলিয়া গাউছুল আজম দরবার শরীফ নামে একটি দরবার শরীফ প্রতিষ্ঠা করেন। ইসলামি শিক্ষা বিস্তারের জন্য তিনি ১৯৩২ সালে এই মাদ্রাসাটি প্রতিষ্ঠা করেন, বর্তমানে মাদ্রাসাটি দরবার শরীফের তত্ত্বাবধায়নেই পরিচালিত হয়ে থাকে। ১৯৫২ সালের পর থেকে সৈয়দ গাউছুল আজম নিজে এই মাদ্রাসার দায়িত্ব গ্রহণ করেন।
কুষ্টিয়া ইসলামী বিশ্ববিদ্যালয় অধিভুক্ত থাকাকালীন সময়ে পরিদর্শকদল মাদ্রাসাটি সম্পর্কে সন্তোষ প্রকাশ করে।
কার্যক্রম
এলমে শরিয়তের মহা শিক্ষা নিকেতন,
''এলমে মারেফতের আরো শুদ্ধ বিচরন।
জাহের-বাতেন উভয় জ্ঞানের যেথা সংমিশ্রন,
মাদ্রাসায় প্রায় ২০০০ জন শিক্ষার্থী, ১০৪ জন শিক্ষক-কর্মচারী রয়েছে। এছাড়াও মাদ্রাসার ফ্রি বা স্বল্পমূল্যে থাকার জন্য মাদ্রাসা হোস্টেল রয়েছে, এতে প্রায় ৪০০ জন শিক্ষার্থী থাকতে পারে। এছাড়াও মাদ্রাসা শিশুদের কুরআন শিক্ষার জন্য আলাদা নূরানি মাদ্রাসা রয়েছে। মাদ্রাসার দাখিল ও আলিম স্তরে বিজ্ঞান ও সাধারণ বিভাগে শিক্ষা গ্রহণের সুযোগ রয়েছে। মাদ্রাসার ফাজিল স্তরে আল-কুরআন, আল হাদিস প্রভৃতি বিষয় চালু রয়েছে, এবং ফাজিল শ্রেণীতে অনার্স ক্লাসের সুযোগ রয়েছে। মাদ্রাসার কামিল বিভাগের উচ্চতর গবেষণার সুযোগ রয়েছে। মাদ্রাসায় পাঠদানের সময় কুরআন ও হাদিস বিষয়ের উপর আলাদা গুরুত্ব দেওয়া হয়। এই মাদ্রাসার ইসলামের জাহেরি ও বাতেনি বিষয়ের উপরও পাঠদান করা হয়।
পূর্ণেন্দুবিকাশ সরকার
ডা.পূর্ণেন্দুবিকাশ সরকার  ( জন্মঃ- ১৯ নভেম্বর ১৯৫৫) একজন বিশিষ্ট বাঙালি চক্ষু চিকিৎসক ও রবীন্দ্র অনুরাগী লেখক ও রবীন্দ্র গবেষক। রবীন্দ্রপ্রেমী চিকিৎসক ডা. সরকার ১৪২৯ বঙ্গাব্দের আনন্দ পুরস্কার লাভ করেন ২০২৩ খ্রিস্টাব্দে তার নিষ্ঠাবান ও শ্রমসাধ্য কাজ গীতবিতান তথ্যভাণ্ডার সংকলন গ্রন্থটির জন্য।
জীবনী
ডা. পূর্ণেন্দুবিকাশ সরকারের জন্ম ১৯৫৫ খ্রিস্টাব্দের ১৯ নভেম্বর পশ্চিমবঙ্গের উত্তর চব্বিশ পরগনা জেলার গোবরডাঙ্গায়। তার বিদ্যালয়ের পড়াশোনা গোবরডাঙ্গা খাঁটুরা হাই স্কুলে। স্কুলজীবনে তিনি বিজ্ঞানক্লাবের প্রতিষ্ঠিতা-সদস্য হন। মডেল তৈরির জন্য লাভ করেন  সত্যেন্দ্রনাথ বসুর অভিজ্ঞানপত্রসহ প্রথম পুরস্কার। এরপর তিনি  চিকিৎসা বিজ্ঞানে  কলকাতা বিশ্ববিদ্যালয়ের  স্নাতক হন কলকাতার  মেডিক্যাল কলেজ থেকে। এরপর  চক্ষুচিকিৎসাবিজ্ঞানের বিশেষজ্ঞ চিকিৎসক হয়ে কলকাতার সল্টলেকে প্রতিষ্ঠা করেন অত্যাধুনিক চক্ষুচিকিৎসা কেন্দ্র সল্টলেক আই ফাউন্ডেশন।
অবদান
চক্ষুচিকিৎসাবিজ্ঞানে যুক্ত থেকে চোখের নানা অসুখবিসুখ নিয়ে প্রথম প্রকাশিত হয় চোখের কথা গ্রন্থটি। বিভিন্ন পত্র পত্রিকায় চোখ সম্পর্কে তার লেখা প্রবন্ধগুলি জনপ্রিয়তা লাভ করেছে। রবীন্দ্র সংগীতের প্রতি প্রবল আকর্ষণে পেশাগত ব্যস্ততার মাঝে কৌতূহলী ডা পূর্ণেন্দুবিকাশ সরকার রবীন্দ্রনাথের গান ও কবিতা নিয়ে ভাবনা-চিন্তা করেছেন রবীন্দ্রপ্রেমীদের একজন হয়ে। তথাকথিত রবীন্দ্র গবেষক না হয়েও তিনি অতন্দ্র নিষ্ঠার সঙ্গে বহু পরিশ্রমে ২০০৬ খ্রিস্টাব্দে  গীতবিতানের ২২১২ টি গান নিয়ে তৈরি করেন তথ্যভিত্তিক সঙ্গীতসমৃদ্ধ সফ্টওয়্যার- গীতবিতান আর্কাইভ। সেটি সমস্ত রবীন্দ্রপ্রেমীর কাছে সমাদৃত ও প্রশংসিত হয়েছে। এরপর কাজ করেন রবীন্দ্রকবিতা আর্কাইভ তৈরিতে এবং ২০২০ খ্রিস্টাব্দেগীতবিতান তথ্যভাণ্ডার সংকলনে। রবীন্দ্রচর্চার জগতে এগুলি নিঃন্দেহে মূলবান সম্পদ।
সম্মাননা
রবীন্দ্রচর্চার ক্ষেত্রে ডা পূর্ণেন্দুবিকাশ সরকার সংকলিত ও সম্পাদিত গীতবিতান তথ্যভাণ্ডার শীর্ষক আকরগ্রন্থটির জন্য তিনি ১৪২৯ বঙ্গাব্দের আনন্দ পুরস্কার লাভ করেন ২০২৩ খ্রিস্টাব্দে। ২৯ এপ্রিল শনিবার আনন্দবাজার পত্রিকাগোষ্ঠী আয়োজিত এক অনুষ্ঠানে তার হাতে পুরস্কার তুলে দেন ইতিহাসবিদ উমা দাশগুপ্ত । গ্রন্থটি সম্পর্কে কবি শঙ্খ ঘোষের সংযোজন-
পিটিভি ওয়ার্ল্ড
পিটিভি ওয়ার্ল্ড  একটি পাকিস্তানি ২৪ ঘণ্টা সম্প্রচাররিত ইংরেজি ভাষার সংবাদ চ্যানেল। চ্যানেলটি পাকিস্তান টেলিভিশন কর্পোরেশন মালিকানাধীন। ২৩ শে জানুয়ারি ২০১৩ তারিখে পাকিস্তানের প্রাক্তন রাষ্ট্রপতি আসিফ আলী জারদারি পিটিভি ওয়ার্ল্ড উদ্বোধন করেন। এটি রাষ্ট্রীয় মালিকানাধীন চ্যানেল হিসেবে বিভিন্ন প্রকার অনুষ্ঠানমালা সম্প্রচার করা হয়ে থাকে:
নশাসন ইউনিয়ন
নশাসন ইউনিয়ন বাংলাদেশের ঢাকা বিভাগের শরীয়তপুর জেলার নড়িয়া উপজেলার অন্তর্গত একটি ইউনিয়ন।
অবস্থান ও সীমানা
ঢাকা ও শরীয়তপুর মহাসড়কের মাঝামাঝি নশাসনের অবস্থান। ঢাকা থেকে ৬২ কি.মি. ও মাওয়া ফেরিঘাট থেকে ২৫ কিমি দক্ষিণে এবং শরীয়তপুর সদর থেকে ৪.৫ কি.মি. উত্তরে সুন্দর সুফলা নশাসন ইউনিয়নের অবস্থান।💖💖
শিক্ষা
শিক্ষা প্রতিষ্ঠান
উল্লেখযোগ্য ব্যক্তিত্ব
মহান বীরমুক্তি যোদ্ধাঃ
জনাব মোস্তফা মাঝি,
জনাব দাবির হোসেন আইকন,
জনাব আজিদ খাঁ
জনপ্রতিনিধি
বর্তমান চেয়ারম্যান- বাবুল হোসেন মোল্ল্যা
আফারিত আল-আসফাল্ট
আফারিত আল-আসফাল্ট (عفاريت الأسفلت) ১৯৯৬ সালে নির্মিত একটি মিশরীয় অ্যাকশন-থ্রিলার চলচ্চিত্র। এটি পরিচালনা করেছেন ওসামা ফাওজি এবং প্রযোজনা করেছেন হ্যানি জর্জেস ফওজি। চলচ্চিত্রটি মুখ্য চরিত্রে অভিনয় করেছেন মাহমুদ হামিদা এবং সালওয়া খাত্তাব। আর পার্শ্ব চরিত্রগুলোতে কাজ করেছেন হাসান হুসনি, লুতফী লাবিব, জামিল রতিব এবং মোহাম্মদ তাওফিক।
পটভূমি
অবিবাহিত বাস চালক সাইদ বর্ধিত পরিবারে বাস করে। তার ঘনিষ্ঠ বন্ধু রিঙ্গো এবং সাইদের বোন ইনশেরাহের মধ্যে গোপনে সম্পর্ক গড়ে ওঠে। অথচ সাইদ তার বোনকে আরেকজন বাস চালকের সাথে বিয়ে দিতে চাননা। তিনি তার বোনের জন্য অপেক্ষাকৃত উঁচু সামাজিক মর্যাদাসম্পন্ন পাত্র খুঁজছেন।
মুক্তি
১৯৯৬ সালের ১১ আগস্ট সুইজারল্যান্ডের লোকার্নো চলচ্চিত্র উৎসবে চলচ্চিত্রটি প্রিমিয়ার করা হয়।
কর্কটক্রান্তি
350px|thumb|কর্কটক্রান্তি সহ পৃখিবীর মানচিত্র
কর্কটক্রান্তি  বা কর্কটক্রান্তি রেখা (কর্কট মানে কাঁকড়া) বা উত্তর বিষুব পৃথিবীর মানচিত্রে অঙ্কিত প্রধান পাঁচটি অক্ষাংশের একটি। এটি বিষুবরেখা হতে উত্তরে অবস্থিত এবং ২৩ ডিগ্রী ২৬ মিনিট ২২ সেকেন্ড অক্ষাংশ বরাবর কল্পিত একটি রেখা।
পৃথিবী কক্ষতলের উপর লম্বভাবে থাকার বদলে একটু হেলে থাকে। (সারা বছর একই দিকে হেলে থাকে, সবসময় সূর্যের দিকে নয়- এ জন্য ঋতু পরিবর্তন হয় - বছরের অর্ধেক সময় উত্তর মেরু সূর্যের দিকে ফিরে থাকে)। কক্ষতলের উপর লম্বের থেকে আহ্নিক অক্ষের এই হেলে থাকা অর্থাৎ অবনতি কোণের পরিমাণ মোটামুটি ২৩ ডিগ্রী ২৬ মিনিট ২২ সেকেন্ড (~২৩.৪৪ ডিগ্রী)। তাই কর্কট সংক্রান্তির (June Solstice) দিন অর্থাৎ সূর্যের উত্তরায়ণের সর্বোচ্চ দিন (যেদিন উত্তর গোলার্ধ সূর্যের দিকে সবচেয়ে বেশি হেলে থাকে এবং এ গোলার্ধে দিবালোক সবচেয়ে বেশীক্ষণ থাকে) সূর্য যে অক্ষাংশ রেখায় লম্বভাবে আলোকপাত করে সেই ২৩ ডিগ্রী ২৬ মিনিট ২২ সেকেন্ড অক্ষাংশ রেখাই হল কর্কটক্রান্তি রেখা।
২৩ ডিগ্রী ২৬ মিনিট ২২ সেকেন্ড অক্ষাংশ রেখাটিকে কর্কটক্রান্তি রেখা বলা হলেও লম্ব আলোকপাতে আসল অবস্থান নির্ভর করে পৃথিবীর হেলে থাকার কৌণিক পরিমাণের উপর। আর সেই কোণটি প্রতি ৪১,০০০ বছরের একটি চক্রাকার পর্যায়ক্রমে ২১.৫ থেকে ২৪.৫ ডিগ্রীর মধ্যে বদলাতে থাকে। সেই হিসাবে বর্তমান পর্যায়ে কর্কটক্রান্তি রেখার অবস্থান প্রতি বছর আধ সেকেন্ড করে কমে আসছে। এছাড়া ধীর পরিবর্তন ছাড়াও আহ্নিক অক্ষটি ঘুর্ণণরত লাট্টুর মতই স্থায়ী না থেকে প্রিসেশন নামে একটি বলয়াকার গতি এবং ন্যুটেশন নামে একটি দোদুল্যমান গতি পরিদর্শন করে। ন্যুটেশনের পর্যায়কাল পৃথিবীর ক্ষেত্রে ১৮.৬ বছর এবং কৌণিক পরিমাণ প্রায় সাড়ে নয় সেকেন্ড। রেখাটি নির্দিষ্ট নয় এবং এটি প্রত্যেক বছর ১৫ মিটার(০.৪৮৬″) করে দক্ষিণদিকে সরে যাচ্ছে। রেখাটি ১৯১৭ সালে ছিল ২৩° ২৭′ এবং ২০৪৫ সালে ২৩° ২৬'অক্ষাংশে পৌঁছাবে।
নামের ইতিহাস
এই নামকরণ হয় কারণ তখন কর্কট সংক্রান্তির দিন সূর্য কর্কট রাশিতে অবস্থান করছিল। কিন্তু প্রিসেশনের কারণে বর্তমানে কর্কট সংক্রান্তির দিন সূর্য আসলে মিথুন রাশিতে অবস্থান করে।
যেসব দেশের অবস্থান কর্কটক্রান্তির উপর
মূল মধ্যরেখা থেকে শুরু করে পূর্বদিকে গেলে কর্কটক্রান্তি রেখা যে সমস্ত দেশ ও সমুদ্রের উপর দিয়ে যায় সেগুলো হল: thumb|অক্ষের হেলে থাকার কৌণিক পরিমাণ বদল thumb|[[প্রিসেশন|প্রিসেশনের উপর সন্নিবেশিত ন্যুটেশন]]
অন্যান্য তথ্য
রেখাটির দৈর্ঘ্য ৩৬,৭৮৭.৫৫৯ কিমি বলে ধরা হয় যদিও উপরোল্লিখিত কারণে এত সঠিক মাপ বলা সম্ভব নয়। আন্তর্জাতিক বায়ুভ্রমণ ফেডারেশনের (Fédération Aéronautique Internationale) নিয়ম অনুসারে পৃথিবী প্রদক্ষিণকারী বায়ু ভ্রমণ দাবী করতে হলে কমপক্ষে এই দৈর্ঘ্য অতিক্রম করতে হবে, সবকটি দ্রাঘিমারেখাকে পার হতে হবে এবং যে বিমান বন্দরে যাত্রা শুরু সেই একই বিমানবন্দরে অবতরণ করতে হবে।
চীনদেশের শীতল পার্বত্যাঞ্চল বাদ দিলে, এবং পূর্বাংশে অবস্থিত উপকূলীয় এলাকা যেখানে অরোগ্রাফিক বৃষ্টিপাত হয়ে থাকে সেগুলি ব্যতীত, কর্কটক্রান্তি রেখায় অবস্থিত অঞ্চলগুলি সাধারণত উষ্ণ ও শুষ্ক হয়ে থাকে।
তথ্যসূত্র
Wendekreis (Breitenkreis)
উমবার পাদা নান্দাদে
উমবার পাদা নান্দাদে (Umbar Pada Nandade) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে উমবার পাদা নান্দাদে শহরের জনসংখ্যা হল ৫৬৮৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে উমবার পাদা নান্দাদে এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
রাসেল ডীন ডুপুইস
রাসেল ডীন ডুপুইস জর্জিয়া ইন্সটিটিউট অব টেকনোলজির স্কুল অব ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর ইলেক্ট্রো-অপটিক্সের স্টীভ ডব্লিউ চ্যাডিক এনডোওড চেয়ার। রাসেল ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭০ সালে বিএস, ১৯৭১ সালে এমএস এবং ১৯৭২ সালে পিএইচডি ডিগ্রি অর্জন করেন। তিনি ন্যাশনাল অ্যাকাডেমি অব ইঞ্জিনিয়ারিং এর একজন সদস্য, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, আমেরিকান ফিজিক্যাল সোসাইটি, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স এবং অপটিক্যাল সোসাইটি অব আমেরিকা এর ফেলো।
ন্যাশনাল জিওগ্রাফিক চ্যানেল (দ্ব্যর্থতা নিরসন)
ন্যাশনাল জিওগ্রাফিক চ্যানেল হল একটি নিউজ কর্পোরেশন এবং ন্যাশনাল জিওগ্রাফিক সোসাইটি কর্তৃক যৌথভাবে মালিকানাধীন একটি সাবস্ক্রিপশন টেলিভিশন নেটওয়ার্ক।
ন্যাশনাল জিওগ্রাফিক চ্যানেল নিম্বের নামগুলি উল্লেখ করতে পারে:
ওয়ান্ডারার্স স্টেডিয়াম
ইম্পেরিয়াল ওয়ান্ডারার্স স্টেডিয়াম দক্ষিণ আফ্রিকার গুটেং প্রদেশের জোহানেসবার্গের ইলোভোতে অবস্থিত স্যান্ডটনের ঠিক দক্ষিণে অবস্থিত একটি স্টেডিয়াম। টেস্ট, ওয়ান ডে এবং প্রথম শ্রেণীর ক্রিকেট ম্যাচ এখানে অনুষ্ঠিত হয়। এটি এখন  হাইভেল্ড লায়ন্সের  নিজেদের ঘরের মাঠ হিসেবে ব্যবহার করা হয়।
ইতিহাস
স্টেডিয়ামটিতে ৩৪,০০০ দর্শক আসন ক্ষমতা আছে। পুরনো ওয়ান্ডারার্স স্টেডিয়ামটি ১৯৫৬ সালে নির্মিত হয়। ১৯৯১ সালে দক্ষিণ আফ্রিকার আন্তর্জাতিক ক্রিকেটে পুনরায় প্রবেশের পর এটি সম্পূর্ণরূপে সংস্কার করা হয়। ১৯৯৬ সালে, পাঁচটি নতুন ৬৫ মিটার উঁচু (২১৩ ফুট) ফ্লাডলাইট স্থাপন করা হয়। আগে থেকে চারটি ৩০ মিটার উঁচু (৯৮ ফুট) মাস্তুল  দিবা-রাত্রির সীমিত ওভারের ক্রিকেট ম্যাচে সক্ষম।
২০০৪ সালের ১ অক্টোবর, ওয়ান্ডার্স ক্লাবহাউস আগুনে ধ্বংস হয়ে যায়। এই পর্যায়ে এটি লিবার্টি লাইফ ওয়ান্ডারার্স হিসাবে পরিচিত ছিল, তবে ২০০৮/০৯ মৌসুম থেকে মাঠের পৃষ্ঠপোষকতা গ্রহণ করেছিল। এইভাবে বিডভেস্ট গ্রুপটি এটি ২০১৯ সালের সেপ্টেম্বর মাসের পর বিডভেস্ট ওয়ান্ডারার্স স্টেডিয়াম নামে পরিচিত হয়ে ওঠে।
৪ অক্টোবর, ২০১৯ তারিখে ওয়ান্ডারার্স স্টেডিয়াম ইম্পেরিয়াল লজিস্টিকসের সাথে একটি নতুন নামকরণ অধিকার চুক্তির ঘোষণা করে। স্টেডিয়াম এখন ইম্পেরিয়াল ওয়ান্ডারার্স স্টেডিয়াম হিসাবে পরিচিত।
ম্যাচ আয়োজন
স্টেডিয়ামটি এছাড়াও ২০০৯ ইন্ডিয়ান প্রিমিয়ার লীগের দ্বিতীয় সেমিফাইনাল এবং ফাইনাল আয়োজন করে। ফাইনালে ডেকান চার্জার্স রয়্যাল চ্যালেঞ্জার্স ব্যাঙ্গালোরকে পরাজিত করে শিরোপা দখল করে।
এছাড়াও ওয়ান্ডারার্স স্টেডিয়ামে ১৯৮০ সালের এপ্রিল মাসে দক্ষিণ আফ্রিকা এবং দক্ষিণ আমেরিকান জাগুয়ার মধ্যে একটি রাগবি ইউনিয়নের  ম্যাচ আয়োজন করা হয়।
অন্যান্য
একবিংশ শতাব্দীর সবচেয়ে ঐতিহাসিকভাবে গুরুত্বপূর্ণ ক্রিকেট মাঠগুলির মধ্যে অন্যতম। এ মাঠে ওয়ানডে এবং টি-টোয়েন্টির ইতিহাসের কয়েকটি গুরুত্বপূর্ণ ম্যাচ আয়োজন করা হয়েছে।
২০০৩ ক্রিকেট বিশ্বকাপের ফাইনাল ম্যাচ ওয়ান্ডারার্স স্টেডিয়ামে অনুষ্ঠিত হয়েছিল। এই স্টেডিয়ামটি দক্ষিণ আফ্রিকা এবং অস্ট্রেলিয়ার মধ্যে খেলা সর্বকালের অন্যতম সেরা ওয়ানডে ম্যাচও অনুষ্ঠিত হয়েছিল, যেখানে দক্ষিণ আফ্রিকা বিশ্ব রেকর্ড ৪৩৪ রান তাড়া করে ম্যাচ জিতেছিল।
১৮ জানুয়ারি, ২০১৫ তারিখে ওয়ান্ডারার্স স্টেডিয়ামে দক্ষিণ আফ্রিকার এবি ডি ভিলিয়ার্স দ্রুততম ওয়ানডে অর্ধ-শতকের জন্য ১৯ বছরের পুরনো রেকর্ড ভেঙ্গে ফেলেন। ওয়েস্ট ইন্ডিজের বিপক্ষে মাত্র ১৬ বলে অর্ধ-শতক তুলে নেয়ার মাধ্যমে শ্রীলঙ্কার জয়সুরিয়াকে পেছনে ফেলে দেন। একই ম্যাচে, মাত্র ৩১ বলে সেঞ্চুরি তুলে নেয়ার মাধ্যমে কোরি অ্যান্ডারসনের দ্রুততম ওয়ানডে সেঞ্চুরির রেকর্ডটিও ভেঙে দিয়েছেন। অবশেষে তিনি ৩৩৮.৬৩ এর স্ট্রাইক রেটে ৪৪ বলে ১৪৯ রান করেছিলেন।
ইম্পেরিয়াল কলেজ লন্ডন
ইম্পেরিয়াল কলেজ লন্ডন (আনুষ্ঠানিকভাবে দ্য ইম্পেরিয়াল কলেজ অব সায়েন্স, টেকনোলজি অ্যান্ড মেডিসিন) যুক্তরাজ্যের লন্ডনে অবস্থিত একটি সরকারি বিশ্ববিদ্যালয়। এটি বিজ্ঞান, প্রকৌশল, চিকিৎসাবিজ্ঞান ও ব্যবসায় শিক্ষায় গুরুত্বারোপ করে। এই বিশ্ববিদ্যালয়কে বিশ্বের মর্যাদাপূর্ণ বিশ্ববিদ্যালয়ের একটি হিসেবে গণ্য করা হয়। ইম্পেরিয়ালের প্রধান ক্যাম্পাস সেন্ট্রাল লন্ডনের দক্ষিণ কেনসিংটনে অবস্থিত। এর মূলত চারটি অনুষদ যার অধীনে ৪০টির বেশি বিভাগ, ইন্সটিটিউট ও গবেষণা কেন্দ্র রয়েছে। ইম্পেরিয়াল ধারাবাহিকভাবেই বিশ্বের শীর্ষস্থানীয় বিশ্ববিদ্যালয়গুলোর মধ্যে র‍্যাংক পায়।